钦定古今图书集成/明伦汇编/氏族典/第334卷 > 刘休宾
## 钦定古今图书集成/明伦汇编/氏族典/第334卷 > 刘休宾

按《魏书刘休宾传》：“休宾字处干，本平原人。祖昶，从慕
容德度河，家于北海之都昌县。父奉伯，刘裕时北海
太守。休宾少好学，有文才，兄弟六人乘民、延和等皆
有时誉。休宾为幽州刺史，镇梁邹。及慕容白曜军至
升城，遣人说之令降，休宾不从。休宾妻，崔邪利女也，
生男文晔。邪利之降也，文晔母子与俱入国。至是白”
曜表请崔与文晔。既至，以报休宾。休宾欲降，寻被攻
逼，乃出请命。及立，平齐郡，以梁邹民为怀宁县，休宾
为县令。延兴二年卒。